ธานินทร์ ทัพมงคล

ธานินทร์ ทัพมงคล  เป็นนักแสดงชาวไทย

ประวัติ 
ธานินทร์ ทัพมงคล เกิดเมื่อวันที่ 24 มกราคม พ.ศ. 2504  ที่โรงพยาบาลศิริราช เป็นลูกคนที่ 2 ในจำนวนพี่น้องทั้งหมด 6 คน โดยมีคุณพ่อเป็นทหาร สำเร็จการศึกษาจากคณะนิติศาสตร์ มหาวิทยาลัยรามคำแหงในปี พ.ศ. 2530 มีเอกลักษณ์เป็นหนุ่มหน้าเข้มด้วยการไว้หนวดและเครา อีกทั้งชอบขี่มอเตอร์ไซค์และต่อโมเดลเครื่องบิน สูง 175 เซนติเมตร หนัก 67 กิโลกรัม เริ่มต้นจากงานถ่ายแบบกับงานโฆษณา และได้รับการชักชวนให้ก้าวเข้าสู่วงการบันเทิงในฐานะนักแสดงสมทบของภาพยนตร์ที่สร้างโดยบริษัทอัครเศรณี ได้แก่ นางสาวกาเหว่า, พิศวาสซาตาน, สารวัตรเถื่อน และมีบทบาทมากขึ้นในเรื่อง แรงปรารถนา หลังจากนั้นจึงตัดสินใจหยุดพักงานการแสดงไปทำธุรกิจส่วนตัวเป็นระยะเวลา 1 ปี ต่อมาได้มีผลงานโฆษณาโรลออน มัม และมิวสิควีดีโอเพลง ให้มันแล้วไป ของอิทธิ พลางกูร  คุณโด่งได้รับคำชักชวนจากบริษัทกันตนา ให้เริ่มงานด้านการแสดงในฐานะของนักแสดงอีกครั้งในปี 2531 แสดงเรื่อง มุกดามะดัน ที่แสดงกับ อรพรรณ พานทอง และ ปัญญา นิรันดร์กุล ทางสถานีโทรทัศน์กองทัพบกช่อง 7 และประสบความสำเร็จอย่างสูง อีกเรื่องที่ประสบความสำเร็จคือ ดวงตาสวรรค์ โดยพลิกบทบาทยอมโกนหนวดจากหนุ่มมาดเข้ม เป็นหนุ่มเรียบร้อยผู้น่าสงสาร ในบท เทิน เวียงไทย คู่กับ สุรัตนา ข้องตระกูล จากนั้นจึงมีงานละครต่อเนื่องมาจนถึงปี พ.ศ. 2540

เขายังมีผลงานเพลงกับค่ายอาร์เอสโปรโมชั่น ชื่อชุด พร้อม ซึ่งอิทธิ พลางกูร เป็นผู้ดูแลการผลิต และมงคลพัฒน์ ทองเรือง เป็นโปรดิวเซอร์ให้กับอัลบั้มนี้ มีเพลงที่มีโด่งดังคือ  ลืมได้ลืมเลย และ พร้อม ไม่บอกตรงๆ

การศึกษา 
  ระดับปริญญาตรี จากคณะนิติศาสตร์ มหาวิทยาลัยรามคำแหง

ผลงาน

ละคร 
 2530 ยุทธจักรนักคิด ช่อง 9
 2531 มุกดามะดัน ช่อง 7
 2532 วิมานสังกะสี ช่อง 9
 2532 เจ้าพ่อกรรมกร  ช่อง 7
 2533 ข้าวนอกนา ช่อง 7 
 2533 ดวงตาสวรรค์ ช่อง 7  รับบท เทิน เวียงไทย
 2534 แม่หญิง ช่อง 7  รับบท จักร
 2535 พรพรหมอลเวง  ช่อง 7  รับบท เมธี
 2535 ภูติแม่น้ำโขง ช่อง 7  รับบท หมออุ่นเงิน
 2536 วันนี้ที่รอคอย ช่อง 7  รับบท ผู้กองเหลียง
 2536 พรหมพยศ ช่อง 9
 2537 ถนนสายสุดท้าย ช่อง 7​ รับบท​ ประชา
 2537 ดงดอกไม้ ช่อง 5​ รับบท​ พงษ์ดนัย
 2538 ขุนศึก ช่อง 9
 2538 พินัยกรรมมรณะ ช่อง 5
 2538 ขอหมอนใบนั้นที่เธอฝันยามหนุน ช่อง 7  รับบท ทองเส็ง
 2539  หักลิ้นช้าง ช่อง 7​ รับบท​ พลาย
 2539  เชลยรัก ช่อง 9
 2539  ดอกแก้ว (ละครโทรทัศน์) ช่อง 7​ รับบท​ หลวงมนูกิจธรรม
 2539  ฉก.เสือดำ ถล่มหินแตก  ช่อง 5 รับบท​ ร้อยโท ฉัตรเมือง เมืองใจราช
 2540 อินทรีแดง ช่อง 7 (รับเชิญ)
 2540 ตะวันยอแสง ช่อง 3​ รับบท​ นายซ้อน

ละครสั้น 
 2535 มนต์เรียกผัว (ละครสั้นปากกาทองมินิซีรีส์) ช่อง 7
 2535 ของรักตกตม (ละครสั้นปากกาทองมินิซีรีส์) ช่อง 7
 2535 นางเสือง (ละครเทิดพระเกียรติ) ช่อง 7
 2537 ผิดฝา ผิดตัว (ละครสั้นปากกาทองมินิซีรีส์) ช่อง 7
 2540 รอยไถ (ละครสั้นปากกาทองมินิซีรีส์) ช่อง 7

ภาพยนตร์ 
 2530 สารวัตรเถื่อน
 2533 ก่อนจะสิ้นแสงตะวัน รับบท เชิง
 2533 ความรักไม่มีชื่อ
 2533 ข้าชือเสี่อน้อย
 2533 เล่นกับไฟ
 2536 ชะแว้บแอบปิ๊ง
2536 วิ่งหน้าตั้งกำลัง 2 บนเส้นทางมหัศจรรย์
 2536 นิจจาโต้คลืน
 2547 เสือยอดสุภาพบุรุษพันธ์เสือ

โฆษณา 
 สบู่แอสทรัล
 มัมโรลออน

มิวสิควีดีโอ 
 ให้มันแล้วไป
 ลืมได้ลืมเลย
ไม่บอกตรงๆ
เอาไงเอาเถอะ
พร้อม
เก่าเกินไป
วางใจได้เลย

อัลบั้มเพลง 
 กันยายน 2532 พร้อม

คอนเสิร์ต 
 คอนเสิร์ต ไฟ (2532)

งานเขียน 
 ความรัก...ไม่มีชื่อ
 วิ่งหน้าตั้งก้อยังรักเธอ 2 ตอน บนเส้นทางมหัศจรรย์
 เล่นกับไฟ
 น.ส. กาเหว่า
 พิศวาสซาตาน
 สารวัตรเถื่อน
 แรงปรารถนา

รายการอ้างอิง

นักแสดงชายชาวไทย

นักร้องชายชาวไทย
บุคคลจากโรงเรียนพระโขนงพิทยาลัย
บุคคลจากคณะนิติศาสตร์ มหาวิทยาลัยรามคำแหง